Sâmbătă, 1 Iunie, ora 20.00, vă invităm să urmăriți filmul "Vocile de la Zecchino D'oro", aflând povestea unui băieţel de nouă ani al unei familii sărace, care ajunge să ia lecţii de canto datorită mamei lui. Duminică, 2 iunie, ora 22.00, puteți viziona producția, regizată de Nora Fingscheidt, "Copilul-problemă".
TVR 2 difuzează, în premieră, "Vocile de la Zecchino D'oro" (I ragazzi dello Zecchino D'oro – Italia, 2019), regizat de Ambrogio Lo Giudice, de Ziua Copilului, la ora 20.00.
Din distribuție fac parte: Matilda de Angelis, Ruben Santiago Vecchi și Simone Gandolfo.
Povestea apariţiei ansamblului Piccolo Coro dell'Antoniano, celebrul cor de copii din Bologna, care acompaniază în fiecare an micii interpreţi la festivalul Zecchino d'Oro. În Bologna, la începutul anilor 1960, Mimmo, băieţelul de nouă ani al unei familii sărace, ajunge să ia lecţii de canto datorită mamei lui, care vrea să-l ţină departe de bandele periculoase din cartierul său. Copilul, dotat cu o ureche muzicală remarcabilă, se prezintă la prima ediţie a unui concurs care va intra în istoria culturală a Italiei: Zecchino d'Oro. Călăuziţi de Mariele Ventre, o tânără profesoară talentată şi pasionată, Mimmo şi colegii lui formează Piccolo Coro dell'Antoniano, care va deveni o adevărată şcoală de muzică şi de viaţă pentru zeci de generaţii de copii italieni.
Duminică, 2 iunie, ora 22.00, filmul de artă adus în atenția dumneavoastră este "Copilul-problemă" (Systemsprenger – Germania, 2019), regizat de Nora Fingscheidt.
Helena Zengel, Albrecht Schuch, Lisa Hagmeister se numără printre actorii ce dau viață personajelor filmului.
La nouă ani, Benni este deja ceea ce asistenţii sociali numesc un "copil-problemă" şi e clar că nu are de gând să se schimbe. Pentru că Benni are un singur ţel: să ajungă acasă, la mama ei. Angajații de la Protecţia Copilului încearcă din răsputeri să găsească un cămin stabil pentru Benni. Așa ajung la Micha, un psiholog specializat în management-ul agresivităţii, care o însoţește pe Benni la şcoală. O rază de speranţă îşi face apariţia.
Drama "Copilul-problemă" a fost distins cu mai multe premii:
*Premiul Alfred Bauer pentru cea mai bună regie – Festivalul de Film de la Berlin (Nora Fingscheidt)
*Premiul Academiei Europene de Film pentru cea mai bună actriţă (Helena Zengel)
*Premiul Publicului – TIFF 2019.
***
Nu ratați filme de calitate la TVR 2!